ג'ושוע פרימו

ג'ושוע לינקולן אלכסנדר פרימו (באנגלית: Joshua Lincoln Alexander Primo; נולד ב-24 בדצמבר 2002) הוא כדורסלן קנדי, ששיחק בקבוצת סן אנטוניו ספרס מליגת ה-NBA, בעמדת הקלע.

נעורים וקריירת מכללות
פרימו נולד וגדל בטורונטו שבקנדה. בשנת 2018 החל ללמוד ב"תיכון הנטינגטון" שבווירג'יניה המערבית, ושנתיים לאחר מכן חזר לטורונטו בכדי ללמוד ב"תיכון רויאל קראון".

באפריל 2020 החל ללמוד באוניברסיטת אלבמה, והצטרף לקבוצת הכדורסל שלה – "אלבמה קרימזון". בעונתו היחידה בקבוצה, 2020/2021, קלע 8.1 נקודות בכ-22 דקות בממוצע למשחק. בסיום אותה עונה עזב פרימו את ליגת המכללות, לטובת התמודדות לבחירה בדראפט ה-NBA.

קריירת משחק מקצועית
פרימו, אשר פרשנים רבים צפו כי ייבחר במהלך הסיבוב השני של דראפט ה-NBA 2021, נבחר במפתיע כבר בבחירה ה-12, על ידי סן אנטוניו ספרס. בגיל 18 ו-217 ימים, היה פרימו השחקן הצעיר ביותר שנבחר בדראפט זה.

בתאריך 28 באוקטובר 2022 הודיעה קבוצת סן אנטוניו ספרס על שחרורו של פרימו מהקבוצה, לאחר שהתגלה כי נהג להטריד ולבצע מעשים מגונים במספר נשים שעבדו במועדון, כולל 9 פעמים בהם חשף את איבר מינו בפני פסיכולוגית שהתפטרה והחליטה לתבוע את המועדון. פרימו טען כי שוחרר כיוון שהוא מתמודד עם "התקפי חרדה נוראיים בשל טראומה אישית". הודעה זו באה לאחר שב-10 באוקטובר הודיעו על הארכת החוזה של פרימו לעונת 2023-2024.

קישורים חיצוניים

הערות שוליים

כדורסלנים קנדים
טורונטו: כדורסלנים
כדורסלני אוניברסיטת אלבמה
בחירות דראפט של סן אנטוניו ספרס
כדורסלני סן אנטוניו ספרס
ספורטאים קנדים בארצות הברית
קנדים שנולדו ב-2002